Държавен вестник, бр. 27, 2013 г., стр. 89

БРОЙ  27	
Д Ъ Р Ж А В Е Н  В Е С Т Н И К 	
СТР.  89  
в) аспекти на социалното функциониране 
(семейни отношения, спортна дейност, правни 
нарушения, преживени злополуки и психотрав­
ми и др.); 
г) професионално развитие, справяне с еже­
дневните професионални изисквания, служебни 
проблеми, надеждност, прояви на умора, демо­
тивация, прояви на страх от полети, нарушени 
комуникативни и социално-делови умения, 
изменения в характера и режим на труд при 
продължителни плавания и др.;
д) преживяно психично разстройство (при 
информация за такова), диагноза и резултатите 
от проведената терапия.
4. Изисквания към лицата, които се явяват 
за психологично изследване:
а) да са в добра психична и физическа кон­
диция;
б) да са добре отпочинали, да не са гладни и 
да не са употребили алкохол, психотропни веще­
ства или медикаменти, които могат да повлияят 
психичните функции;
в) да не са провеждали в същия ден нато­
варващи проби или офталмологичен преглед, 
свързан с циклоплегичен ефект;
г) тези лица, които не отговарят на условия­
та, се отлагат за друго определено време според 
съответните причини.
5. Първоначалното изследване за годност за 
летателна длъжност се провежда в определен ден.
6. Психологичното изследване се прекратява, 
ако лицето:
а) умишлено извършва действия, с които пречи 
на изследването на останалите лица;
б) съзнателно дава неверни данни или прави 
опит да манипулира резултатите от изследването;
в) получи влошаване на самочувствието или 
здравословното състояние по време на изслед­
ването;
г) се яви в състояние, което възпрепятства 
провеждането на психологичното изследване;
д) се откаже по собствено желание от из­
следването;
е) демонстрира непристойно или неетично 
поведение по отношение на останалите изслед­
вани лица, изследващия и/или членовете на 
комисията по подбора; 
ж) ако лицето е използвало/приело психо­
активно вещество.
7. В случаите по т. 6, които са явна проява 
на личностова дисхармония и демотивация, 
несъвместими с военната служба, се извършва 
диагностично уточнение от експерт-психиатър. 
При влошаване на самочувствието или здраво­
словното състояние на изследваното лице случа­
ите се решават индивидуално според характера 
и причините за влошаването. 
8. В случай че изследваното лице не може да 
се яви за психологично изследване на определе­
ната дата, експертната работна група определя 
друга дата за психологично изследване, ако ли­
цето представи документ за възпрепятстващите 
го обстоятелства.
9. Лицето, подлежащо на клинично психоло­
гично изследване за нуждите на психиатричния 
преглед и авиопсихологично изследване при оп­
ределяне на психологична годност за летателна 
длъжност, подписва информирано съгласие за 
провеждане на изследването. В случай че не 
желае да участва в процедурата, бива уведомено, 
че няма да получи психологично заключение, 
като с личен подпис удостоверява отказа си и 
информираността си за изхода от процедурата.
10. Резултатът от клиничното психологично 
изследване за нуждите на психиатричния преглед 
или авиопсихологичното изследване за определя­
не на психологична годност за летателна длъжност 
се обявява на освидетелстваното лице, а при 
необходимост се изпраща по служебен път до 
съответното военно формирование (институция). 
11. Резултатът от психологичното изследване 
при определянето на психологична годност за 
летателна длъжност важи само за конкретния 
случай на явяване.
12. Не се допуска вземане на решение по 
медицинската годност (или психологичната год­
ност) за летателна длъжност само въз основа на 
информация или заключения от психологични 
изследвания, проведени от специалисти извън 
определения експерт, или в други специализи­
рани институции. 
13. Не се допускат повторно психологично 
изследване и определяне на психологична год­
ност преди изтичане на срока на експертното 
решение по годността за военна служба/летателна 
длъжност. 
14. При несъгласие с резултата от психоло­
гичното изследване изследваното лице може 
да подаде жалба в ЦВМК, по която получава 
отговор в 30-дневен срок.
15. Документация и съхраняване на данните:
15.1. Всички материали от проведените пси­
хологични изследвания – бланки, разпечатки, 
попълнени въпросници, протоколи, копия на 
допълнителна информация, файлове на магнитни 
носители и др., се съхраняват в НПЦВМЕАММ. 
Психологическата документация на лица, пре­
кратили военната си служба, се запазва за срок 
от 10 години.
15.2. Достъпът до документацията и резулта­
тите от психологичните изследвания е забранен 
за външни лица.
15.3. Информация за проведени психологични 
изследвания се изисква само по служебен път 
чрез началника на НПЦВМЕАММ. Тя се дава 
по служебен път и във вид, ненарушаващ изис­
кванията на ЗЗКИ, лекарската тайна, професи­
оналната етика и правата на изследваното лице.